અનહદમાનના અધિકારી આપ એટલા માટે છો કે તમારી સાધનાથકી અમો જે શ્રવણપ્રસાદી માણી રહ્યા છે તેનું અમારા માંહ્યલામાં પ્રાગટ્ય અનહદ સ્વરૂપે ડોકાય છે.દાસી જીવન,ભીમસાહેબ,ત્રિકમ સાહેબ,મોરાર સાહેબ,પાનબાઈ વિગેરે વિશેનું આપનું અધ્યયન જે આપની વાણી અને વક્તવ્યમાં પ્રગટ થાય છે એ આપના ગહન એવા આધ્યત્મિક વ્યક્તિત્વને છતું કરે છે.તમારા સંબોધન માં વ્યક્ત થતા શબ્દોમાં કોઈક નાદબ્રહ્મનો જાણે કોઈ ગેબી ગુંજારવ સાંભળતા હોઈએ તેવી અનાયાસ અનુભૂતિ થાય છે.એટલુજ નહિ પરંતુ આપના શબ્દોમાં માનસીકરીતે પણ આપે નુરત-સુરતની કેટલી હદે માનસિક સજ્જતા કેળવી છે તેનો પરિચય મળે છે. આપે શારીરિકપણે ભ્રમરરસ ભેળો કરવામાં જે જેહમત ઉઠાવી છે એના માટે અનહદ માનના આપ અધિકારી છો.મંદીરમાં ગયા વગર મંદિરમાંથી જે ઉપલબ્ધ થાય એના કરતાય સવિષેશ ભક્તિભાવ આપની સ્વમુખે ગાયેલ ભકતીરચનાઓ થકી લાભ થયાની અનુભૂતિ થાય છે.આપની નિસ્વાર્થ સેવા એક સંતને છાજે એવી છે.દાસી જીવણ ના ભજનો પ્રત્યેનો મારો અનુરાગ છે એટલે એમનું સ્થાનક મને ક્યારનુંયે ઊંચા સાદે બોલાવી રહ્યું છે.એક પંથ દો કાજ રૂપે આપના દર્શનનો પણ અભિલાષી છું.ક્યારેક ઈશ્વર મેળાપ જરૂર કરાવશે.